CELEX: 22012D0098
Language: bg
Date: 2012-04-30 00:00:00
Title: Решение на Съвместния комитет на ЕИП № 98/2012 от 30 април 2012 година за изменение на приложение XXI (Статистика) към Споразумението за ЕИП

13.9.2012   
            
            
               BG
            
            
               Официален вестник на Европейския съюз
            
            
               L 248/36
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 98/2012
   от 30 април 2012 година
   за изменение на приложение XXI (Статистика) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение ХХI към Споразумението беше изменено с Решение на Съвместния комитет на ЕИП № 73/2012 от 30 март 2012 г. (1)
               
            
         
               (2)
            
            
               Регламент (ЕС) № 691/2011 на Европейския парламент и на Съвета от 6 юли 2011 г. относно европейските икономически сметки за околната среда (2) следва да бъде включен в Споразумението,
            
         ПРИЕ НАСТОЯЩОТО РЕШЕНИЕ:
   Член 1
   След точка 27б (Регламент (ЕО) № 1445/2005 на Комисията) от приложение ХХI към Споразумението се вмъква следната точка:
   
               „27в.
            
            
               
                  32011 R 0691: Регламент (ЕС) № 691/2011 на Европейския парламент и на Съвета от 6 юли 2011 г. относно европейските икономически сметки за околната среда (ОВ L 192, 22.7.2011 г., стр. 1).
               За целите на настоящото споразумение разпоредбите на регламента се четат със следните адаптации:
               
                           а)
                        
                        
                           По отношение на Исландия приложения I, II и III към регламента започват да се прилагат в рамките на 2 години след първия краен срок за предаване на данните.
                        
                     
                           б)
                        
                        
                           Регламентът не се прилага за Лихтенщайн.“
                        
                     
         Член 2
   Текстовете на Регламент (ЕС) № 691/2011 на исландски и норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 1 май 2012 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (3).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
   
      Съставено в Брюксел на 30 април 2012 година.
      
         
            За Съвместния комитет на ЕИП
         
         
            Изпълняващ длъжността председател
         
         Gianluca GRIPPA
      
   
   
      (1)  ОВ L 207, 2.8.2012 г., стр. 53.
   
      (2)  ОВ L 192, 22.7.2011 г., стр. 1.
   
      (3)  С отбелязани конституционни изисквания.